Държавен вестник, бр. 18, 2002 г., стр. 49

Б Р О Й  18
Д Ъ Р Ж А В Е Н   В Е С Т Н И К
С Т Р .  49
Чл. 327. (1) Промяна в състава на влаковете се
извършва в гари, в които има длъжностни лица с
правоспособност за извършване на проба А.
(2) Разрешава се извършване на промяна в
състава на влаковете в гари без лицата по ал. 1
само при изваждане на повреден вагон.
(3) Когато към влак, на който е извършена
проба А, се прикачват вагони, пълна проба се
извършва само на тези вагони, а на целия влак
се прави съкратена проба.
(4) Когато съгласно плана за композиране в
един влак са включени две или повече групи до
определени гари, за всяка отделна група се из-
дават отделни натурен, придружителен лист и
удостоверение за спирачната маса на влака. В
този случай всяка една група се осигурява с
необходима спирачна маса, изчислена по спи-
рачния процент, записан до номера на влака на
основния състав. При разделянето на групите
или при съединяването им в един влак се извър-
шва само проба D.
(5) Промяната в състава на влака се отразя-
ва в натурния лист от дежурния ръководител
превози в гарата (ако има такъв) или от ръко-
водителя на маневрата.
(6) Промяната в придружителния и пътния
лист се извършва от началника на влака (стар-
ши кондуктора, маневриста).
Чл. 328. Пълна проба на автоматичната спи-
рачка на влак се извършва по следния начин:
1. преди прикачване към състава на влака
локомотивът се установява на разстояние не по-
малко от един метър от първия вагон:
а) машинистът продухва главните въздушни
резервоари на локомотива в присъствието на из-
вършващия пробата;
б) машинистът и извършващият пробата за-
едно проверяват плътността на главния възду-
хопровод (ГВП) на локомотива;
в) след зареждане на ГВП със сгъстен въздух
с предписаното налягане се извършва степенно
задържане с 0,5—0,7 бара, след което ръкохват-
ката на кран-машиниста се поставя на положе-
ние “изолирано”;
г) по манометъра се наблюдава понижаване-
то на налягането в ГВП; допуска се максимална
неплътност не повече от 0,3 бара в продължение
на една минута;
д) в профилните гари проба на плътността на
локомотива и продухване на кондензаторните
уреди не се прави;
2. по сигнал на извършващия пробата локо-
мотивът се прикачва към влака; извършващи-
ят пробата продухва спирачния съединителен
ръкав на локомотива, докато започне да излиза
чист и сух въздух, след което го свързва с ръка-
ва на ГВП на първия вагон от влака; след свър-
зването на ръкавите се отварят въздухоспира-
телните кранове;
3. крановете на ГВП на локомотива и на
първия вагон за зареждане на спирачната уред-
ба на влака се отварят, след като спирачната
система на влака е цялостно подготвена за про-
ба; за правилното свързване на ръкавите между
локомотивите, локомотива и първия вагон от-
говорност носят извършващият пробата и ло-
комотивният машинист;
4. след зареждане на спирачните системи на
вагоните във влака с предписаното работно
налягане, извършващият пробата продухва ГВП
през крана на последния вагон на влака, докато
започне да излиза чист и сух въздух; при прикач-
ване към влак на вагони, на които ще се извър-
ши проба А, продухване на ГВП се прави в мяс-
тото на съединяването, след което се извършва
продухване и от последния вагон на влака;
5. след продухване на ГВП и след като спи-
рачните системи на вагоните във влака са на-
пълно заредени, машинистът прави проба на
плътността на влака в присъствието на извър-
шващия пробата по следния начин:
а) зарежда ГВП със сгъстен въздух с предпи-
саното налягане;
б) извършва степенно задържане с 0, 5—0, 7
бара, поставя кран-машиниста в положение “изо-
лирано” и следи понижението на налягането в
ГВП; максимално допустимата неплътност е:
аа) за всички категории пътнически и то-
варни влакове—до 0,5 бара за 60 секунди;
бб) за влакове, съставени само от товарни
вагони за междурелсие 1520 мм, или такива, в
които е включена група от товарни вагони за
междурелсие 1520 мм—до 0,5 бара за 30 секунди;
6. след измерване плътността на ГВП маши-
нистът наново зарежда пневматичната спирач-
на система на влака с предписаното нормално
работно налягане;
7. при подаден сигнал от извършващия проба-
та машинистът прави задържане на спирачките
на влака чрез кран-машиниста, като изпуска:
а) от 0,5 до 0,7 бара от ГВП и поддържа уста-
новеното налягане постоянно;
б) от 0,8 до 0,9 бара от ГВП и поддържа ус-
тановеното налягане постоянно—само за ваго-
ни за междурелсие 1520 мм и при температури
по-ниски от -5 °С;
8. извършващият пробата проверява:
а) спирачката на всеки вагон поотделно дали
е задържала, като почуква с чук калодките на
всеки триъгълен вал от страната, от която из-
вършва пробата;
б) големината на хода на буталото на спи-
рачните цилиндри, следи за неплътности по
спирачните цилиндри и свързващите ги тръбо-
проводи с функционните вентили; ходовете на
буталата на спирачните цилиндри трябва да
съответстват на посочените в табл. 1—3 на при-
ложение № 7;
в) изправността на лостовата спирачна сис-
тема;
г) съответствието на ръкохватките на режим-
ните обръщатели в зависимост от категорията
на влака и броя на осите, както и положението
на ръкохватките на товарообръщателите и по-
казанията на индикаторите за натоварването
на вагоните;
д) дали показанията на сигнализаторите на
вагоните с дискови спирачки от страната, от
която се извършва пробата, са червени; не се
разрешава почукване на накладките;